Udržateľnosť

Ako priekopník na poli trvalej udržateľnosti chce Henkel presadzovať nové riešenia pre udržateľný rozvoj a podnikať zodpovedne a s ekonomickým úspechom. Tento prístup sa týka všetkých činností našej spoločnosti v rámci celého dodávateľsko-odberateľského a hodnotového reťazca.

Stratégia 2030+ Sustainability Ambition Framework
Stratégia trvalej udržateľnosti spoločnosti Henkel je priamym odrazom jej záväzku, ktorým je podporovať „Zmysluplný rast“. Sme odhodlaní vyvárať väčšie hodnoty pre našich akcionárov, zodpovedne a úspešne rozvíjať naše podnikanie a pritom sa opierať o našu pozíciu lídra v podpore a presadzovaní trvalej udržateľnosti. Naša nová stratégia trvalej udržateľnosti sa zameriava na plnenie ambicióznych cieľov prostredníctvom konkrétnych opatrení a projektov, ktoré prinášajú praktické výsledky. V  novej rámcovej stratégii pod názvom 2030+ Sustainability Ambition Framework sme predstavili svoje nové dlhodobé ambiciózne ciele, ktoré sa sústreďujú na tri konkrétne oblasti – Regenerujúca planéta, Prosperujúce komunity a Dôveryhodný partner, ktoré by mali prispievať k ďalšiemu pokroku v oblasti trvalej udržateľnosti.

Ciele a ambície
Vychádzame z úspechov, ktoré sa nám podarilo dosiahnuť v ostatných rokoch, a z našich strednodobých cieľov do roku 2025 a po ňom. Nasledujúci prehľad je výberom z našich hlavných strednodobých cieľov a nových dlhodobých cieľov na posilnenie našej transformácie smerom k trvalej udržateľnosti. 

Regenerujúca planéta 
Sme na ceste smerom k environmentálnej transformácii modelu nášho podnikania. Aby sme tento cieľ dosiahli, plánujeme transformovať svoje procesy, produkty a využívanie surovín tak, aby sme prispeli k budovaniu materiálovo efektívnej a uhlíkovo neutrálnej budúcnosti. Zameriavame sa na opatrenia na znižovanie vplyvov zmeny klímy, fungujúce obehové hospodárstvo a ochranu životného prostredia a biodiverzity.

Klíma 
Neustále skúmame, ako urýchliť dosiahnutie klimatickej neutrality vo vybraných prevádzkach. Vzhľadom na pokrok, ktorý sme už dosiahli, a na základe získaných skúseností sme sa rozhodli splniť svoje ambiciózne ciele na rok 2040 o desať rokov skôr: Do roku 2030 chceme dosiahnuť klimaticky pozitívnu uhlíkovú stopu našich výrobných prevádzok.
•	Pri napĺňaní týchto ambícií nezabúdame ani na náš cieľ znížiť do roku 2025 uhlíkovú stopu našich výrobných prevádzok o 25 % v porovnaní s východiskovým rokom 2010.
•	Pokračujeme aj v plnení nášho súčasného cieľa, ktorým je, aby do roku 2030 pochádzalo 100 % elektrickej energie, ktorú spotrebujeme pri výrobe, z obnoviteľných zdrojov. Súčasne s tým neustále zlepšujeme energetickú účinnosť našich prevádzok. Ku koncu roka 2021 spoločnosť Henkel úplne previedla výrobu v 21 krajinách vrátane Kolumbie a Francúzska na elektrinu, ktorá je 100-percentne obnoviteľná. V súčasnosti až 68 % elektrickej energie, ktorú spoločnosť Henkel odoberá, pochádza z obnoviteľných zdrojov.
•	Na dosiahnutie klimatickej pozitivity našich vlastných prevádzok plánujeme najneskôr do roku 2030 nahradiť palivo, ktoré potrebujeme na výrobu termálnej energie v našich závodoch, alternatívnymi palivami bez CO2, ako sú bioplyn či biomasa.
•	V súlade s naším cieľom sa výrobné prevádzky stanú klimaticky pozitívne z pohľadu svojej uhlíkovej bilancie, pretože nadbytočnú energiu bez CO2, ktorú Henkel nepotrebuje na vlastnú spotrebu, dodávame tretím stranám.
•	Okrem toho chceme dosiahnuť nulové emisie rozsahu 3 (od zdroja po predaj) v súlade s cieľmi iniciatívy Science Based Targets.
•	Environmentálnu stopu surovín a obalov, ktoré používame, chceme do roku 2030 znížiť o 30 % v porovnaní s východiskovým rokom 2017.
•	Okrem toho chceme využiť potenciál našich značiek a technológií a spoločne s našimi zákazníkmi, spotrebiteľmi a dodávateľmi ušetriť celkovo 100 miliónov metrických ton CO2 za desaťročné obdobie od roku 2016 do roku 2025.

Obehové hospodárstvo
Naša stratégia v oblasti udržateľnosti obalových materiálov obsahuje ambiciózne ciele, v plnení ktorých sa nám už podarilo dosiahnuť významný pokrok.

Prehľad našich cieľov v oblasti obalových materiálov do roku 2025
•	100 % obalových materiálov, ktoré v spoločnosti Henkel používame, bude navrhnutých na recyklovanie a opätovné použitie*.
•	Naším cieľom je znížiť množstvo primárnych plastov z fosílnych zdrojov v našich spotrebných výrobkoch o 50 %. Tento cieľ dosiahneme zvýšením podielu recyklovaných plastov na viac než 30 %, znížením objemu plastov a intenzívnejším využívaním bioplastov.
•	Chceme pomôcť predchádzať tvorbe a ukladaniu odpadov v životnom prostredí. Preto podporujeme iniciatívy v oblasti zberu a recyklácie odpadu. Investujeme do inovatívnych riešení a technológií, ktoré podporujú uzavretý cyklus recyklácie odpadu; naším cieľom je tiež osloviť viac než 2 miliardy spotrebiteľov ročne formou cielených informácií o recyklovaní.

Naša stratégia
•	Zapojenie materiálov z udržateľných zdrojov...
•	… využitie inteligentného dizajnu … 
•	… uzavrieť cyklus.

Naše ambície
•	100 % recyklovateľných alebo opätovne použiteľných obalov*
•	Zníženie fosílnych plastov o 50 %
•	NULOVÁ tvorba odpadu

Naše ciele
•	Všetky balenia navrhnuté tak, aby bolo možné ich opätovné použitie alebo recyklácia
•	Zníženie primárnych plastov z fosílnych surovín o 50 %
•	Žiadny plastový odpad v prírode

*S výnimkou lepiacich a spájacích produktov, ktorých zvyšky môžu negatívne ovplyvniť recyklovateľnosť ich obalov alebo znečistiť toky recyklovaných materiálov.

Ku koncu roka 2020 bolo recyklovateľných alebo opätovne použiteľných* už 89 percent obalov, ktoré v spoločnosti Henkel používame, a podiel recyklovaných plastov používaných pri výrobe obalov nášho spotrebného tovaru celosvetovo predstavoval 15 percent.

Iniciatívy a partnerstvá
Udržateľnosť v oblasti obalov a obalových materiálov je možné dosiahnuť len spoluprácou všetkých spoločností v rámci celého hodnotového dodávateľsko-odberateľského reťazca. Preto sa v spoločnosti Henkel zapájame do rôznych partnerstiev a medziodvetvových iniciatív. Tu je niekoľko príkladov:
•	Sme súčasťou iniciatívy New Plastics Economy, ktorú zastrešuje nadácia Ellen MacArthur Foundation a ktorej cieľom je v spolupráci s ďalšími aktérmi nanovo prehodnotiť budúcnosť plastov a prinášať nové myšlienky a nápady na podporu obehového hospodárstva.
•	Naša spoločnosť je zakladajúcim členom globálnej aliancie na zastavenie znečisťovania plastovým odpadom Alliance to End Plastic Waste, ktorá začala pôsobiť v januári 2019. Aliancia si stanovila cieľ vyvíjať a implementovať riešenia na zníženie a nakladenie s plastovým odpadom.
•	V roku 2017 sme začali ako vôbec prvý globálny výrobca spotrebného tovaru spolupracovať s medzinárodnou organizáciou Plastic Bank. Spoločným cieľom je zastaviť znečisťovanie oceánov plastovým odpadom a zároveň pritom vytvárať nové príležitosti pre ľudí žijúcich v chudobe. V rámci partnerstva s Plastic Bank podporujeme rozvojové projekty na Haiti, v Indonézii a v Egypte, kde sme spoločne s Plastic Bank otvorili už 10 zberných centier.  Miestni obyvatelia môžu získať peniaze alebo služby výmenou za plastový odpad, ktorý vyzbierajú vo svojom okolí, skôr než sa dostane do riek, jazier či oceánov. Takto zozbieraný a následne recyklovaný materiál – známy aj pod názvom Social Plastic® – používame v našej spoločnosti pri výrobe obalov produktov. V roku 2021 Henkel spracoval 723 ton plastov s označením Social Plastic®. Od začiatku spolupráce v roku 2017 sme takto spracovali už viac než 1 480 metrických ton.

Príroda
Chrániť a obnovovať biodiverzitu s dôrazom na lesy, pôdu a vodu vďaka lepšiemu využívaniu a riadeniu obnoviteľných zdrojov:
•	Zaviazali sme sa získavať vstupné suroviny udržateľným spôsobom, ktorý nevedie k odlesňovaniu. Naším cieľom je predísť odlesňovaniu primárnych a sekundárny lesov s veľkou ekologickou hodnotou.
•	Do roku 2025 chceme pokrývať 100 percent našej spotreby palmového oleja a oleja z palmových jadier olejmi, ktoré majú certifikát pôvodu zo zodpovedne obhospodarovaných zdrojov.
•	Okrem toho sme si stanovili cieľ znížiť spotrebu vody na tonu produkcie o 35 % do roku 2025. Do konca roka 2021 sme dosiali už 28 percentné zníženie.

Prosperujúce komunity
Pomôžeme ľuďom žiť lepší život. Je našou spoločenskou povinnosťou podporovať rovnosť príležitostí, posilňovať rozmanitosť a presadzovať dodržiavanie ľudských práv. Zamestnancom ponúkame možnosti celoživotného vzdelávania a atraktívne a zdravé pracovné prostredie. Podporujeme spoločenský pokrok a prístup k vzdelaniu na celom svete a pomáhame v krízových situáciách.

Rovnosť
Posilňovať rozmanitosť a inklúziu, chrániť ľudské práva a zlepšovať život ľudí:
•	Sme presvedčení, že rozmanitosť ľudských zdrojov a otvorená firemná kultúra, ktorá dokáže zamestnancov oceniť, sú dôležitými faktormi pre úspech v globalizovanom svete.
•	Naším cieľom je neustále zvyšovať podiel žien pracujúcich v našej spoločnosti a do roku 2025 dosiahnuť rodovú rovnosť na všetkých úrovniach riadenia.
•	Chceme tiež pomáhať zlepšovať živobytie malopestovateľov. Spoločne s rozvojovou organizáciou Solidaridad sme doposiaľ podporili približne 36 400 malopestovateľov a drobných farmárov, ktorí obrábajú približne 340 000 hektárov pôdy.

Vzdelávanie
Podporovať celoživotné vzdelávanie našich zamestnancov a komunít a našim zákazníkom umožniť aktívne sa podieľať na prehlbovaní trvalej udržateľnosti:
•	Chceme ďalej podporovať aktívnu angažovanosť našich zamestnancov v plnení cieľov dlhodobej udržateľnosti, preto sme do našej ponuky vzdelávacích aktivít zaradili aj špeciálny holistický aktivačný program.
•	Chceme motivovať a podporovať zamestnancov, aby trvalú udržateľnosť aktívne presadzovali tak na pracovisku, ako aj vo svojom súkromnom živote.
•	Okrem toho sme odhodlaní ďalej rozširovať naše programy komunitného vzdelávania a dobrovoľníctva. Náš cieľ –– do roku 2025 osloviť týmito aktivitami 20 miliónov ľudí – sa nám už podarilo prekonať. Od roku 2010 sa do nich zapojilo už viac než 26 miliónov ľudí. Preto sme si do roku 2030 stanovili nový cieľ, a to prispieť k zlepšeniu života 30 miliónov ľudí na celom svete (východiskový rok 2010).

Spoločenský blahobyt
Starať sa o zdravie a blahobyt našich zamestnancov, partnerov a spotrebiteľov a prostredníctvom našich značiek prispievať k spoločenskému rozvoju:
•	Zdravie a vitalita našich zamestnancov sú základom agilnej a efektívnej organizácie. Preto uplatňujeme jednotné globálne štandardy na ochranu zdravia pri práci a ponúkame cielené programy podpory a prevencie zdravia. V rámci jedného z kľúčových cieľov našej stratégie trvalej udržateľnosť chceme osloviť viac než 90 percent našich zamestnancov na celom svete.
•	Naďalej sa zameriavame na plnenie nášho dlhodobého cieľa v podobe nulových pracovných úrazov a do konca roka 2025 chceme zlepšiť bezpečnosť pri práci o 60 % v porovnaní s rokom 2010. Tento cieľ je jedným z kľúčových indikátorov výkonnosti v rámci našej novej stratégie trvalej udržateľnosti. V roku 2021 sme zaznamenali 0,7 pracovných úrazov na milión hodín odpracovaných našimi zamestnancami. V porovnaní s východiskovým rokom 2010 ide o zlepšenie o 42 %.

Dôveryhodný partner
Vychádzame z našej hodnotovo orientovanej firemnej kultúry a vedeckých a technologických poznatkov, aby sme posilnili svoje výsledky a zároveň si zachovali svoju integritu. Našim zákazníkom a spotrebiteľom prinášame bezpečné a špičkové produkty a technologické riešenia. Trvalá udržateľnosť je pevne integrovaná v našom portfóliu a podnikových procesoch a svojim partnerom predkladáme transparentné informácie.

Výkon
•	Ponúkať zákazníkom a spotrebiteľom výkonné a bezpečné produkty ako základ nášho podnikateľského úspechu:
•	Každý nový produkt prispieva k trvalej udržateľnosti.
•	Naším cieľom je do roku 2030 strojnásobiť hodnotu, ktorú vytvárame, v porovnaní s environmentálnou stopou našich prevádzok. Celkové zvýšenie účinnosti dosiahlo 74 % v roku 2021 (oproti východiskovému roku 2010).

Spolupráca
V spolupráci s našimi partnermi posilňovať prínosy trvalo udržateľného rozvoja, ktorý prispeje k zodpovednému prístupu v rámci dodávateľských reťazcov:
•	Naším cieľom je spolu s našimi partnermi dosiahnuť 100 % zodpovedné získavanie zdrojov.

*S výnimkou produktov, u ktorých môžu ich zvyšky negatívne ovplyvniť recyklovateľnosť ich obalov alebo znečistiť toky recyklovaných materiálov.